turjo4nis/wikipedia-bn-dump-20250701 huggingface dataset:
ক্লিনটন সড়ক

ক্লিনটন সড়ক নিউ জার্সির পাজায়িক কাউন্টির ওয়েস্ট মিলফোর্ডে অবস্থিত। এ সড়কের গতিপথ সাধারনত উত্তর থেকে দক্ষিণ দিকে। নিউফাউন্ডল্যান্ডের কাছাকাছি রোট ২৩ থেকে শুরু হয়ে উত্তর দিকে গ্রিনউড লেক হয়ে টানা দশ মাইল (১৬ কিমি.) সড়কটি চলমান।

ক্লিনটন সড়ক ও এর আশেপাশের জায়গাগুলো বছরের পর বছর ধরে বিভিন্ন কিংবদন্তির জন্য কুখ্যাতি অর্জন করেছে। উদাহরণস্বরুপ, এ সড়কটিতে অনেকেই ভূত , অদ্ভুত জীব-জন্তু দেখা এবং স্থানটি ডাকিনী, স্যাটানিক ও ক্যু ক্লাক্স ক্লানদের অভয়ারন্য বলে অভিযোগ করেছেন। এছাড়াও গুজব রয়েছে পেশাদার খুনী ও সিরিয়াল কিলাররা মানুষ হত্যা করে সড়কের পাশের জঙ্গলে লুকিয়ে রাখে; এরকম গুজব ছড়িয়েছিল এরকম একটি ঘটনায় এই সড়কের পাশ থেকে একটি মৃতদেহ উদ্ধারকে কেন্দ্র করে। ওইয়ার্ড এনজি ম্যাগাজিনের নিয়মিত আলোচনার বিষয় হচ্ছে এ সড়কের অস্বাভাবিক ঘটনাসমূহ। স্থানীয় পুলিস প্রধানের ভাষ্যমতে, “সড়কটি অত্যন্ত লম্বা এব জনশূন্য; আর এ কারণেই মানুষের কাল্পনিক কাহিনীগুলো আরো বেশি ছড়িয়েছে ও বিশ্বাসযোগ্য করে তুলেছে।”

সড়কের আশেপাশে অল্পকয়েক সংখ্যক বাড়ি রয়েছে যদিও সেগুলো একটি অপরটি থেকে বেশ দূরে দূরে অবস্থিত এবং সড়কের পাশের জায়গাগুলো এখনো অনুন্নত রয়ে গেছে। এগুলোর মালিক হয় কোন কম্পানি বা সরকার। সড়কটিও চাপা দুই-লেন বিশিষ্ঠ হাইওয়ে ও নিয়ন্ত্রণ ব্যবস্থা নেই বললেই চলে। এছাড়া সড়কটি নিউ জার্সি কাউন্টি হাইওয়ে সিস্টেমের অওতাধীনও নয়; তারপরও এখানে কিছ কাজ করা হয়েছিল। এ সড়কে সবচেয়ে ব্যস্ততম দিনেও যানজট দেখা যায় না বললেই চলে।

তথ্যসূত্র

বহিঃসংযোগ 
 Clinton Road at Weird NJ
 Clinton Road at Lost Destinations

মার্কিন যুক্তরাষ্ট্রের যোগাযোগ ব্যবস্থা
মার্কিন যুক্তরাষ্ট্রের অস্বাভাবিক স্থান
বেলচেন টানেল

বেলচ্যান টানেল হলো সুইজারল্যান্ডের একটি মটরওয়ে টানেল এবং টানেলটি এ২ মটরওয়ের একটি অংশ যা বাজেল থেকে চিয়াসোর দিয়ে চলে গিয়েছে। টানেলটি ৩.২ কিমি. দীর্ঘ এবং সুইজারল্যান্ডের উত্তর অংশে (সামান্য পশ্চিম) অবস্থিত। টানেলটি ইপটিনজেনকে বাজেলের সাথে সংযোগ স্থাপন করেছে। টানেলটি ১৯৬০-এর দশকের মাঝামাঝি সময়ে তৈরি করা হয়েছিল এবং ২০০৩ সালে পুন:সংস্কার করা হয়েছিল।

সাদা মহিলা-শহুরে কিংবদন্তি 
১৯৮১ সালের জানুয়ারিতে গুজব ছড়িয়ে পরে, সাদা একজন মহিলা সম্পূর্ণ সাদা কাপড়ে আবৃত হয়ে হঠাৎ করেই বোলচ্যান টানেলে চালকের পাশে হাজির হত এবং সে মাঝে মাঝে চালকের সাথে কথাও বলত। প্রথম দেখা বেলচ্যানের ভূতকে পুরুষ হিচহাইকার বলে প্রকৃতপক্ষে উল্লেখ করা হয়েছে। এ সম্পর্কিত প্রথম লিখিত প্রতিবেদনে (জুন ১৯৮০) উল্লেখ করা হয়েছিল, একজন পুরুষ হিচহাইকার যিনি চালকের উচ্চগতি থাকা স্বত্তেও গাড়িতে উঠে বসত এবং কিছুক্ষণ পর সে ব্যক্তিকে আর গাড়ির ভেতর দেখা যেত না।

১৯৮০ সালের শেষের দিকে মূলত চালকরা অভিযোগ করতে লাগল তারা একজন মহিলাকে দেখেছে। ৬ই জানুয়ারি ১৯৮১ সালে ট্যাবলয়েড ব্লিক প্রথম এই অদ্ভুত মহিলা দর্শন নিয়ে প্রতিবেদন প্রকাশ করে ও পরবর্তীকালে অন্যান্য মিডিয়াও প্রতিবেদনটি প্রকাশ হতে শুরু করে। বাজেল পুলিস বিভিন্ন সময় অসংখ্য ফোনকল পেতে শুরু করে যাদের কিছু কিছু নথিভুক্ত করা ছিল।

বেলচ্যান ভূত বিষয়টি ১৯৮১-এর স্রোভ টুয়েসডে কার্নিভালে জনপ্রিয় একটি বিষয়ে পরিণত হয়। এছাড়াও সঙ্গীতজ্ঞরাও এই কিংবদন্তি সম্পর্কে গল্প বলা শুরু করে। এছাড়াও সাদা মহিলা দর্শন নিয়ে আরো একটি অদ্ভুত প্রচলিত কাহিনী হলো, দুজন মহিলা আইনজীবী ইপটেনজেন থেকে একজন কদাকার, ফ্যাকাশে, আধবয়সী মহিলাকে নিয়ে যাচ্ছিলেন। যখন মহিলাকে তারা জিজ্ঞেস করলেন তিনি কেমন বোধ করছেন, তখন মহিলাটি উত্তর দিয়েছিল, “আমি মোটেও ভালো বোধ করছি না এবং কিছুক্ষণের মধ্যেই একটি ভয়াল কাণ্ড ঘটতে যাচ্ছে”। পরবর্তীতে যখন আইনজীবী দুজন ফিরে তাকালেন তারা মহিলাটিকে আর দেখতে পেলেন না।

তথ্যসূত্র

বহিঃসংযোগ 
 "Plötzlich war die Frau weg, fort, einfach nicht mehr da" Volksstimme, 25 January 2001 

সুইজারল্যান্ডের অস্বাভাবিক স্থান
সুইজারল্যান্ডের যোগাযোগ ব্যবস্থা
বসুদেব

{{Infobox deity
| Devanagari = বসুদেব
| type = Hindu
| image = India, Calcutta, Kalighat painting, 19th century - Vasudeva (Krishna's Father) Fleeing with the Infant Krishna Encounters a Co - 2003.153 - Cleveland Museum of Art.tif
| caption = বাসুদেব নবজাতক কৃষ্ণকে যমুনা নদীর ওপারে গোকুলায় নন্দের বাড়িতে নিয়ে যাচ্ছেন
| spouse = রোহিণী, দেবকী
| children = বলরাম, কৃষ্ণ, সুভদ্রা'
| father = শূরসেন
| mother = মারিশা
| dynasty = যদুবংশ-চন্দ্রবংশ
| texts = ভাগবত পুরাণ, হরিবংশ, বিষ্ণু পুরাণ, ব্রহ্মপুরাণ, মহাভারত| siblings = পৃথা (বোন) এবং অক্রুর (ভাই) সহ চৌদ্দ ভাইবোন
| venerated_in = বৈষ্ণব সম্প্রদায়
}}
হিন্দু পুরাণ অনুসারে বসুদেব (দেবনাগরী: वसुदेव) হলেন যদুবংশীয় শূরসেনের পুত্র এবং কৃষ্ণের পিতা। বসুদেবের ভগিনী কুন্তী হলেন পাণ্ডুর স্ত্রী, যিনি মহাভারতে এক গুরুত্বপূর্ণ কেন্দ্রীয় চরিত্র। পুরাণ অনুসারে, বসুদেব হলেন ঋষি কশ্যপের অংশ অবতার। পিতার নামানুসারেই শ্রীকৃষ্ণের একটি নাম রাখা হয় বাসুদেব। হরিবংশ পুরাণ অনুসারে বসুদেব ও নন্দ (কৃষ্ণের পালক-পিতা) হলেন দুই কাকাত ভাই।

হিন্দুধর্মানুসারে, সুতপা নামের প্রজাপতি (ব্রহ্মার মানস পুত্র) এবং তার স্ত্রী পৃশ্নি অপুত্রক ছিলেন। একসময় সন্তান লাভের জন্য সুতপা এবং পৃশ্নি তপস্যায় বসেছিলেন এবং বহুযুগ ঘোর তপস্যা করে নারায়ণ তাদের দেখা দিলেন এবং তার নিকট বর প্রার্থনা করতে বলেন। সুতপা এবং পৃশ্নি প্রভুর রূপে বিভোর হয়ে প্রভুকে তাদের সন্তানরূপে কামনা করেন। প্রভুও স্নেহবশে তিনবার "তথাস্তু" বললেন। এবং তাই তিনবার প্রভু  সুতপার ঘরে জন্মগ্রহণ করেন। প্রথম জন্মে প্রভু পৃশ্নিগর্ভ নামে খ্যাত হন। দ্বিতীয় জন্মে সুতপা কশ্যপ এবং পৃশ্নি দেবমাতা অদিতিরূপে জন্মগ্রহণ করেন এবং ভগবান বামনের জন্ম দেন। তৃতীয় জন্মে সুতপা বসুদেব এবং পৃশ্নি দেবকী রূপে জন্মগ্রহণ করেন এবং শ্রীকৃষ্ণের জন্ম দেন।

বসুদেবের দুই স্ত্রী, প্রথম স্ত্রী রোহিণী (জন্মান্তরে কশ্যপের স্ত্রী এবং নাগমাতা কদ্রু) এবং দ্বিতীয় স্ত্রী দেবকী(জন্মান্তরে কশ্যপের স্ত্রী এবং দেবমাতা অদিতি)।

বসুদেব দুই পুত্র এবং এক কন্যা লাভ করেন। রোহিনী ও বসুদেবের সন্তান বলরাম ও সুভদ্রা। দেবকী ও বসুদেবের পুত্র হলো শ্রীকৃষ্ণ।
গ্রন্থপঞ্জি 
 

 

 তথ্যসূত্র 

বহিঃসংযোগ 

RG Bhandarkar: "Vasudeva of Panini" 4.3.98. Journal of the Royal Asiatic Society'', 1910.

শ্ৰীকৃষ্ণের সাথে সম্পর্কিত ব্যক্তি
মহাভারতের চরিত্র
ভাগবত পুরাণের চরিত্র
ইমোটিকনের তালিকা

এই পাতাটিতে কিছু জনপ্রিয় ইমোটিকনসের তালিকা দেওয়া হয়েছে। সাধারণ কোন কিছু লেখার সময় লেখকের চেহারার অভিব্যক্তি ফুটিয়ে তুলতে ইমোটিকন ব্যবহার করা হয়ে থাকে। পশ্চিমা বিশ্বে ও পূর্ব বিশ্বে ইমোটিকনস ব্যবহারে কিছুটা পার্থক্য রয়েছে। এখানে দুটি ধারাই উল্লেখ করা হয়েছে।

পশ্চিমা

ইস্টার্ন 

ইস্টার্ন ইমোটিকনস সাধারণত আবর্তিত হয় না এবং অতিরিক্ত জটিলতার জন্য ব্যবহার হয় না বললেই চলে। এছাড়াও অ-লাতিন অক্ষর ব্যবহার করা হয়েছে।

ইউনিকোড অক্ষর 

কিছু কিছু ইমোটিকনস স্ট্যান্ডার্ড ইউনিকোন ধারণ করেছে— তার মধ্যে তিনটি বিবিধ প্রতীক ব্লকে এবং ৬০টিরও বেশি ইমোটিকনস ব্লকে রয়েছে।

তথ্যসূত্র 

ইন্টারনেট মিম
অনলাইন কথোপকথন
প্রযুক্তি বিষয়ক তালিকা
আবদুল খালেক (বীর বিক্রম)

আবদুল খালেক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।

জন্ম ও শিক্ষাজীবন 
আবদুল খালেকের পৈতৃক বাড়ি রাজশাহীর গোদাগাড়ী উপজেলার চাঁপাল গ্রামে। তার বাবার নাম কামির উদ্দীন মণ্ডল এবং মায়ের নাম গোলজান বিবি। তার স্ত্রীর মাসুরা খাতুন। তাদের দুই ছেলে ও দুই মেয়ে।

কর্মজীবন 
আবদুল খালেক ১৯৬৩ সালে পাকিস্তান নৌবাহিনীতে যোগ দিয়েছিলেন সিম্যান হিসেবে। ১৯৬৯ সালে বাবার ইচ্ছায় স্বেচ্ছা অবসর নেন এবং পরবর্তীতে মুক্তিযুদ্ধ শুরু হলে ঝাঁপিয়ে পড়েন যুদ্ধে।

মুক্তিযুদ্ধে ভূমিকা 
আবদুল খালেক বিদিরপুর সেতু, হরিপুর সেতু, অভয়া সেতু অপারেশনসহ আরও কয়েকটি উল্লেখযোগ্য অপারেশন করেন।

পুরস্কার ও সম্মাননা 
 বীর বিক্রম

তথ্যসূত্র 

বীর বিক্রম
জীবিত ব্যক্তি
গুং-স্রোং-গুং-ব্ত্সন

গুং-স্রোং-গুং-ব্ত্সন () তিব্বতের দ্বিতীয় সম্রাট স্রোং-ব্ত্সন-স্গাম-পোর একমাত্র পুত্র যার সম্বন্ধে ঐতিহাসিক তথ্য পাওয়া গেছে।

জন্ম 

তিব্বতের সম্রাট স্রোং-ব্ত্সন-স্গাম-পো লাসার পশ্চিমে অবস্থিত স্তোদ-লুং উপত্যকার মাং গোষ্ঠীর রাজকুমারী মাং-ব্জা খ্রি-মো-ম্ন্যেন-ল্দোং-স্তেংকে বিবাহ করেন। স্রোং-ব্ত্সন-স্গাম-পোর অপর এক রাণী ভ্রিকুটী দেবী দ্বারা নির্মিত এক নয়তল বিশিষ্ট প্রাসাদে মাং-ব্জা খ্রি-মো-ম্ন্যেন-ল্দোং-স্তেংয়ের গর্ভে গুং-স্রোং-গুং-ব্ত্সন জন্মগ্রহণ করেন।

পরিবার 

গুং-স্রোং-গুং-ব্ত্সন তেরো বছর বয়সে আঝা মাং-মো-র্জেকে বিবাহ করেন এবং তাদের খ্রি-মাং-স্লোন-র্ত্সান নামে এক পুত্র সন্তানের জন্ম হয়। পরবর্তীকালে স্রোং-ব্ত্সন-স্গাম-পোর মৃত্যু হলে খ্রি-মাং-স্লোন-র্ত্সান তিব্বত সাম্রাজ্যের সম্রাট হন।

রাজত্ব 

গুং-স্রোং-গুং-ব্ত্সনের তেরো বছর বয়স হলে স্রোং-ব্ত্সন-স্গাম-পো তাকে সিংহাসন ছেড়ে দেন। গুং-স্রোং-গুং-ব্ত্সন পাঁচ বছর রাজত্ব করেন ও আঠারো বছর বয়সে তার মৃত্যু হলে স্রোং-ব্ত্সন-স্গাম-পো আবার রাজ্যভারের দায়িত্ব গ্রহণ করেন।  কিন্তু এই ঘটনার সময়কাল সম্বন্ধে জানা যায়নি। গুং-স্রোং-গুং-ব্ত্সনের মৃত্যুর পর তার পিতামহ গ্নাম-রি-স্রোং-ব্ত্সনের সমাধির বামদিকে তাকে সমাহিত করা হয়।

তথ্যসূত্র 

৭ম শতাব্দীতে জন্ম
৭ম শতাব্দীতে মৃত্যু
তিব্বতীয় সম্রাট
তিব্বতের ইতিহাস
তিব্বতী ব্যক্তি
খ্রা-ব্রুগ বৌদ্ধবিহার

খ্রা-ব্রুগ বৌদ্ধবিহার () তিব্বতের ইয়ার্লুং উপত্যকার প্রাচীন বৌদ্ধবিহারগুলির মধ্যে একটি।

অবস্থান 

খ্রা-ব্রুগ বৌদ্ধবিহার চীনের তিব্বতের ল্হোকা বিভাগের নেদং প্রদেশে র্ত্সে-থাং শহর থেকে সাত কিলোমিটার দক্ষিণে  স্থানাঙ্কে অবস্থিত।

ইতিহাস 

খ্রা-ব্রুগ বৌদ্ধবিহার তিব্বত সাম্রাজ্যের দ্বিতীয় সম্রাট স্রোং-ব্ত্সন-স্গাম-পো স্থাপন করেন। তিব্বত সম্রাট খ্রি-স্রোং-ল্দে-ব্ত্সান ও মু-নে-ব্ত্সান-পো র রাজত্বকালে এই মন্দিরটি তিব্বতের প্রধান তিনটি রাজকীয় বৌদ্ধবিহারের মধ্যে একটি ছিল। বৌদ্ধ ধর্ম বিরোধী তিব্বত সম্রাট গ্লাং-দার-মা এই বিহারের ব্যাপক ক্ষতি করেন। ১৩৫১ খ্রিষ্টাব্দে মন্দিরটির সংস্কার করা হয়। পঞ্চম দলাই লামা এই বিহারের সোনালী ছাদের নির্মাণ করান। সপ্তম দলাই লামার আমলে এই মন্দিরকে প্রসারিত করা হয়। চীনে সাংস্কৃতিক বিপ্লব শুরু হলে এই মন্দিরের বহু অট্টালিকা ভেঙ্গে দেওয়া হয়। ১৯৮০ এর দশকে মন্দিরটির সংস্কার সাধন করা হয়, এবং বর্তমানে এই মন্দিরকে রাষ্ট্রীয় সুরক্ষার দ্বারা সংরক্ষিত করা হয়।

কিংবদন্তি 

এই বৌদ্ধবিহারের নির্মাণ সম্বন্ধে বেশ কিছু কিংবদন্তি কল্পকাহিনী প্রচলিত আছে। একটি কল্পকাহিনী অনুসারে, তিব্বতের তলায় শুয়ে থাকা এক বিশাল স্রিন-মো (སྲིན་མོ) বা রাক্ষসীকে ধরে রাখতে বারোখানা দৈবিক মন্দিরের একটি খ্রা-ব্রুগ বৌদ্ধবিহারকে তাঁর বাম কাঁধে স্থাপন করা হয়।  অপর একটি কিংবদন্তি অনুসারে, বৌদ্ধবিহারটির নির্মাণের পূর্বে ঐ স্থানে একটি হ্রদ ছিল যেখানে একটি পাঁচ মাথাওয়ালা ড্রাগনের বসবাস ছিল। স্রোং-ব্ত্সন-স্গাম-পো ধ্যানবলে এক বিরাট বাজপাখির আহ্বান করেন যা ঐ ড্রাগনকে পরাজিত করে হ্রদের সমস্ত জল খেয়ে মন্দির নির্মাণের স্থান করে দিয়েছিল।

সাজসজ্জা 

মন্দিরের কেন্দ্রটি স্রোং-ব্ত্সন-স্গাম-পোর দ্বারা নির্মিত বলে ধরা হয়। এই অংশে বুদ্ধ ও তারার মূর্তি ছিল। বর্তমানে এই মূর্তিগুলির অংশ হিসেবে শুধুমাত্র মাটির ছাঁচ রয়ে গেছে। এই মন্দিরের বারান্দায় তিব্বত সম্রাট খ্রি-স্রোং-ল্দে-ব্ত্সানের নামাঙ্কিত বিখ্যাত একটি ঘণ্টা ছিল। 

এই বৌদ্ধবিহারে হাজারখানেক মুক্তা দিয়ে সজ্জিত একটি থাংকা আছে। এই থাংকাটি স্রোং-ব্ত্সন-স্গাম-পোর চীনা পত্নী ওয়েংচেন গোংঝু নিজে তৈরী করেছিলেন বলে মনে করা হয়। থাংকাটিতে ওয়েংচেন গোংঝুকে সাদা তারা হিসেবে ফুটিয়ে তোলা হয়েছে। এছাড়াও এই মন্দিরে আট বছর বয়সী পদ্মসম্ভবের ভাষণরত মূর্তি রয়েছে।

তথ্যসূত্র

আরো পড়ুন 

 ངག་དབང་བློ་བཟང་རྒྱ་མཚོ།: བོད་ཀྱི་དེབ་ཐེར་དཔྱིད་ཀྱི་རྒྱལ་མོའི་གླུ་དབྱངས།, অধ্যায় ৬
 Vitali, Roberto. Early Temples of Central Tibet. 1990 Serindia Publications. London.

বহিঃসংযোগ 
 Tradrug (British Photography in Central Tibet, 1920–1950; Pitt Rivers Museum, University of Oxford/British Museum)
 昌珠寺 (China Tibet Information Center; in Chinese)

ধর্মীয় স্থান
ধর্মীয় স্থাপত্য
তিব্বতের বৌদ্ধবিহার
মিথস অফ হিন্দুজ অ্যান্ড বুদ্ধিস্টস

মিথস অফ হিন্দুজ অ্যান্ড বুদ্ধিস্টস (১৯১৩) হল ভগিনী নিবেদিতা ও আনন্দ কে. কুমারস্বামীর লেখা একটি বই।

প্রেক্ষাপট 
স্বামী বিবেকানন্দের ডাকে সাড়া দিয়ে ভগিনী নিবেদিতা ১৮৯৮ সালে ভারতে আসেন। বিবেকানন্দের বন্ধু ও ভক্ত জোসেফিন ম্যাকলাউড বিবেকানন্দকে জিজ্ঞাসা করেন, নিবেদিতা কীভাবে তাকে সাহায্য করতে পারেন। বিবেকানন্দ উত্তর দেন, "ভারতকে ভালবেসে"। এই সময় নিবেদিতা ভারতীয়দের ইতিহাস, সংস্কৃতি, বৈদিক ধর্ম, হিন্দুধর্ম ও বৌদ্ধধর্ম সম্পর্কে বেশ কিছু বই লেখেন।

পুরাণ 
এই বইতে লেখক হিন্দু ও বৌদ্ধ সাহিত্য থেকে কিছু পুরাণ ও গল্প বর্ণনা করেছেন। অবনীন্দ্রনাথ ঠাকুরের তত্ত্বাবধানে আঁকা বেশ কিছু জলরং ছবি এই বইতে অন্তর্ভুক্ত হয়। অবনীন্দ্রনাথ নিজেও এই বইয়ের কয়েকটি ছবি এঁকে দেন।

এই বইতে যে পুরাণ ও গল্পগুলি রয়েছে, সেগুলি হল –
 ইন্দো-আর্য জাতির পুরাণ
 রামায়ণ
 মহাভারত
 কৃষ্ণ
 বুদ্ধ
 শিব
 পুরাণ, মহাকাব্য ও বেদ থেকে গৃহীত অন্যান্য গল্প

পাদটীকা

বহিঃসংযোগ 
 Full book at Archive.org

ভগিনী নিবেদিতা
১৯১৩-এর বই
ইংরেজি ভাষার বই
২০শ শতাব্দীর ভারতীয় বই
মায়া লিন

মায়া ইয়াং লিন একজন মার্কিন স্থাপত্যবিষয়ক নকশাবিদ যিনি ভাস্কর্য ও প্রাকৃতিক চিত্রাবলি জন্য পরিচিত। তিনি বেশি পরিচিত ভিয়েতনাম যুদ্ধে নিহত যুক্তরাষ্ট্রের সেনাবাহিনীর সদস্যদের স্মরণে ওয়াশিংটন ডিসিতে স্থাপিত ভিয়েতনাম ভেটেরানস মেমোরিয়াল নামক স্থাপত্যের জন্য।

ব্যক্তিগত জীবন 
মায়া লিনের জন্ম ওহাইও এর এথেন্সে। যুক্তরাষ্ট্রে ১৯৫৯ সালে জন্ম নেওয়া মায়া লিনের বাবা হেনরি হুয়ান লিন ছিলেন ওহাইও স্টেট ইউনিভার্সিটির চারুকলা বিভাগের শিক্ষক।

লেখাপড়া 
ইয়েল বিশ্ববিদ্যালয় থেকে ১৯৮১ সালে ব্যাচেলর অফ আর্টস ও ১৯৮৬ সালে মাস্টার্স অফ আর্কিটেকচার সম্পন্ন করেন। ইয়েল বিশ্ববিদ্যালয়, হার্ভার্ড বিশ্ববিদ্যালয়, উইলিয়ামস কলেজ এবং স্মিথ কলেজ থেকে বিশেষ সম্মানসূচক ডিগ্রি লাভ করেন। এ ছাড়া তিনি ইয়েল ইউনিভার্সিটি থেকে চারুকলা বিষয়ে সবচেয়ে কম বয়সী সম্মানসূচক পিএইচডি ডিগ্রি অর্জন করেছেন।

ভিয়েতনাম ভেটেরানস মেমোরিয়াল 

১৯৮১ সালে ২১ বছর বয়সে ১৪৪১ জন প্রতিযোগিকে হারিয়ে লিন ভিয়েতনাম ভেটেরানস মেমোরিয়ালের ডিজাইনের জন্য পুরস্কার জিতেন।

অন্যান্য কাজ 
মায়া লিন নিউ ইয়র্কে নিজের স্টুডিওতে যে কাজগুলো করেছেন তার মধ্যে আছে যুক্তরাষ্ট্রের সিভিল রাইটস মেমোরিয়াল মনটগমারি, আলাবামা এবং মিশিগান বিশ্ববিদ্যালয়ের ওয়েভ ফিল্ড।

সংস্করণ 
 Maya Lin: Topologies (Artist and the community) (1998) 
 Maya Lin: [American Academy in Rome, 10 dicembre 1998-21 febbraio 1999] (1998) 
 Timetable: Maya Lin (2000) ASIN B000PT331Y (2002, )
 Boundaries (2000)  (2006, )

তথ্যসূত্র

বহিঃসংযোগ 

 Mayalin.com, Main site for Maya Lin Studio.
 Biography, interviews, essays, artwork images and video clips  from PBS series Art:21 -- Art in the Twenty-First Century Season 1 (2001).
 Peace Chapel  at Juniata College in Huntingdon, PA
 
 Lin's Earth Day Message of Hope on Earth Day 2006 at The Nature Conservancy
 Confluence Project located at sites in both Washington and Oregon
 Thompson Gale Publishers, Review of her work.
 Maya Lin's public artwork at Penn Station, commissioned by MTA Arts for Transit.
 Maya Lin video profile in the New York Times
 Booknotes interview with Lin on Boundaries, November 19, 2000.

১৯৫৯-এ জন্ম
জীবিত ব্যক্তি
মার্কিন স্থপতি
চীনা বংশোদ্ভূত মার্কিন ব্যক্তি
নিউ ইয়র্ক শহরের শিল্পী
ওহাইও থেকে শিল্পী
আমেরিকান অ্যাকাডেমি অব আর্টস অ্যান্ড লেটার্সের সদস্য
১০০ কমিটির সদস্য
অ্যাথেন্স, ওহাইও থেকে মানুষ
মার্কিন যুক্তরাষ্ট্রের জাতীয় শিল্পকলা পদক প্রাপক
ভিয়েতনাম যুদ্ধ
নারী স্থপতি
ইয়েল বিশ্ববিদ্যালয়ের প্রাক্তন শিক্ষার্থী
রোম পুরস্কার বিজয়ী
২০শ শতাব্দীর মার্কিন নারী শিল্পী
মার্কিন নারী স্থপতি
প্রেসিডেন্সিয়াল মেডেল অব ফ্রিডম প্রাপক
মাতৃরূপা কালী

মাতৃরূপা কালী (মূল ইংরেজিতে: কালী দ্য মাদার) (১৯০০) হল ভগিনী নিবেদিতার লেখা কালী দ্য মাদার ইংরেজি বইয়ের বঙ্গানুবাদ। স্বামী অমলেশানন্দ বইটির বঙ্গানুবাদ করেন। হিন্দুদের বিশ্বাস অনুযায়ী, দেবী কালী তাঁর পূজকদের সবরকম ভয় ও বিপদ থেকে মুক্তি দেন। এই বইতে নিবেদিতা দেবী কালীর কথা আলোচনা করেছেন।

অধ্যায় 
 প্রতীকতত্ত্ব
 শিবস্বরূপ
 কালীর দুই সাধক
 মাতৃ-আহ্বান
 দক্ষিণেশ্বর দর্শন
 একটি কথোপকথন
 কালীমাতার গল্প
 মৃত্যুরূপা মাতা (স্বামী বিবেকানন্দের রচনা)

পাদটীকা

বহিঃসংযোগ 
 Full text available at Sacred Text

ভগিনী নিবেদিতা
ভারতীয় বই
১৯০০-এর অ-কল্পকাহিনী বই
ইংরেজি ভাষার বই
২০শ শতাব্দীর ভারতীয় বই
১৯শ শতাব্দীর ভারতীয় বই
ওয়েংচেন গোংঝু

ওয়েংচেন গোংঝু (চীনা: 文成公主, পিনয়িন: Wénchéng Gōngzhǔ) (জন্ম ? - মৃত্যু ৬৮০ খ্রিষ্টাব্দ)  চীনের ট্যাং সম্রাট ট্যাং তাইজংয়ের ভ্রাতুষ্পুত্রী ও তিব্বত সম্রাট স্রোং-ব্ত্সন-স্গাম-পোর পত্নী ছিলেন।

স্রোং-ব্ত্সন-স্গাম-পোর সাথে বিবাহ 

৬৩৪ খ্রিষ্টাব্দে স্রোং-ব্ত্সন-স্গাম-পো ট্যাং সম্রাটের নিকট দূত মারফৎ সোনা ও রেশম পাঠিয়ে চীনের যে কোন একজন রাজকুমারীকে বিবাহ করার প্রার্থনা করেন। কিন্তু এতে ট্যাং সম্রাট ট্যাং তাইজং আপত্তি করলে তিনি তুয়ুহুন রাজ্য ও সোংঝৌ নামক ট্যাং সাম্রাজ্যের সীমান্ত প্রদেশ আক্রমণ করেন। ট্যাংদের লেখা রচনাতে বলা হয়েছে, এই যুদ্ধে স্রোং-ব্ত্সন-স্গাম-পো পরাজিত হয়ে ক্ষমা প্রার্থনা করলে ট্যাং সম্রাট ট্যাং তাইজং তার বিবাহের প্রার্থনা স্বীকার করেন।  কিন্তু তিব্বত থেকে প্রাপ্র রচনা থেকে যায় যে তিব্বতী সেনা চীনাদের পরাজিত করলে ট্যাং তাইজং তার ভ্রাতুষ্পুত্রী ওয়েংচেন গোংঝুকে তার হাতে দিতে বাধ্য হন।  ওয়েংচেন গোংঝু ৬৪১ খ্রিষ্টাব্দে তিব্বতে পৌছলে তার বিবাহ হয়।

বিবাহের গুরুত্ব 

এই বিবাহের ফলে দুই নবগঠিত সাম্রাজ্যের মধ্যে শান্তি স্থাপিত হয়। বৌদ্ধ ধর্মাবলম্বী ওয়েংচেন গোংঝুর আগমণের ফলে তিব্বতে বৌদ্ধ ধর্ম প্রবেশ করে। ওয়েংচেন গোংঝু বিবাহের চুক্তি হিসেবে প্রচুর সোনা, গয়না, রেশম, পোর্সেলিন, ধর্মগ্রন্থ ও চিকিৎসাবিদ্যার বই তিব্বতে নিয়ে আসেন।  এছাড়াও তার আগমণের ফলে চীনের কৃষি কৌশল, কৃষি যন্ত্রপাতি, ধাতুবিদ্যা, কাগজ ও কালি প্রস্তুতির কৌশল, বয়নশিল্প তিব্বতে প্রবেশ করে।

তিব্বতে সম্মাননা 

ওয়েংচেন গোংঝু চীন থেকে বহু বুদ্ধমূর্তি সঙ্গে আনলে সেগুলিকে স্থান দেওয়ার জন্য স্রোং-ব্ত্সন-স্গাম-পো তার জন্য লাসা শহরে জোখাং নির্মাণ করেন।  তিব্বতে ওয়েংচেন গোংঝুকে দ্রোলমা বা তারার অবতার সাদা তারা বা দোল-কার হিসেবে পূজা করা হয়ে থাকে।  প্রতি তিব্বতি বছরের চতুর্থ মাসের ও দশম মাসের পঞ্চদশ দিনে ওয়েংচেন গোংঝুর সম্মানে তিব্বতে উৎসব হয়।

তথ্যসূত্র

আরো পড়ুন 

 Jiawei Wang, Nimajianzan (1997), The historical status of China's Tibet
 Beckwith, Christopher I (1987). The Tibetan Empire in Central Asia. Princeton: Princeton University Press.
 Dowman, Keith. The Power-places of Central Tibet: The Pilgrim's Guide (1988) Routledge & Kegan Paul, London and New York. 
 Laird, Thomas. The Story of Tibet: Conversations with the Dalai Lama (2006) Grove Press, New York. 
 Powers, John. History as Propaganda: Tibetan Exiles versus the People's Republic of China (2004) Oxford University Press. 
 Richardson, Hugh E. (1965). "How Old was Srong Brtsan Sgampo" Bulletin of Tibetology 2.1. pp 5–8.
 Richardson, Hugh E. (1997). "Mun Sheng Kong Co and Kim Sheng Kong Co: Two Chinese Princesses in Tibet." The Tibet Journal. Vol. XXII, No. 1. Spring 1997, pp. 3–11.

তিব্বতীয় সম্রাজ্ঞী
পৌরাণিক রাজকুমারী
৬৮০-এ মৃত্যু
ট্যাং রাজবংশের রাজকুমারী
৭ম শতাব্দীতে জন্ম
৭ম শতাব্দীর চীনা ব্যক্তি
৬২৮-এ জন্ম
৬৮০-এর দশকে মৃত্যু
বৌদ্ধধর্ম সম্পর্কিত বিতর্ক
শহিদ ক্ষুদিরাম মেট্রো স্টেশন

শহীদ ক্ষুদিরাম মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার গড়িয়া অঞ্চলে অবস্থিত। স্টেশনটি বাঙালি স্বাধীনতা সংগ্রামী ক্ষুদিরাম বসুর নামে নামাঙ্কিত। ইস্টার্ন মেট্রোপলিটান বাইপাসের পশ্চিমে প্রণবানন্দ রোড ও গড়িয়া স্টেশন রোডের মাঝে উড়াল পথে এই স্টেশনটি অবস্থিত।

পাদটীকা 

কলকাতা মেট্রোর স্টেশন
২০১০-এ চালু রেলওয়ে স্টেশন
কলকাতার রেলওয়ে স্টেশন
কবি নজরুল মেট্রো স্টেশন

কবি নজরুল মেট্রো স্টেশন হল কলকাতা মেট্রোর একটি স্টেশন। এই স্টেশনটির আগে নাম ছিল গড়িয়াবাজার মেট্রো স্টেশন। স্টেশনটি কবি কাজী নজরুল ইসলামের নামে নামাঙ্কিত। এটি দক্ষিণ কলকাতার গড়িয়া অঞ্চলে অবস্থিত।

পাদটীকা 

কলকাতা মেট্রোর স্টেশন
কাজী নজরুল ইসলামের নামাঙ্কিত স্মারক
২০০৯-এ চালু রেলওয়ে স্টেশন
কলকাতার রেলওয়ে স্টেশন
কাজী নজরুল ইসলাম
গীতাঞ্জলি মেট্রো স্টেশন

গীতাঞ্জলি মেট্রো স্টেশন হল কলকাতা মেট্রোর একটি স্টেশন। এটি দক্ষিণ কলকাতার নাকতলা অঞ্চলে অবস্থিত। স্টেশনটির আগেকার নাম ছিল নাকতলা মেট্রো স্টেশন। স্টেশনটি রবীন্দ্রনাথ ঠাকুরের গীতাঞ্জলি কাব্যগ্রন্থের নামে নামাঙ্কিত। উল্লেখ্য, এই কাব্যগ্রন্থের ইংরেজি অনুবাদের জন্য রবীন্দ্রনাথ নোবেল পুরস্কার পেয়েছিলেন।

পাদটীকা 

কলকাতা মেট্রোর স্টেশন
২০০৯-এ চালু রেলওয়ে স্টেশন
কলকাতার রেলওয়ে স্টেশন
মাস্টারদা সূর্য সেন মেট্রো স্টেশন

মাস্টারদা সূর্য সেন মেট্রো স্টেশন হল কলকাতা মেট্রোর একটি স্টেশন। স্টেশনটির আগেকার নাম ছিল বাঁশদ্রোণী মেট্রো স্টেশন। এটি দক্ষিণ কলকাতার বাঁশদ্রোণী অঞ্চলে অবস্থিত। স্টেশনটি স্বাধীনতা সংগ্রামী মাস্টারদা সূর্য সেনের নামে নামাঙ্কিত।

পাদটীকা 

কলকাতা মেট্রোর স্টেশন
২০০৯-এ চালু রেলওয়ে স্টেশন
কলকাতার রেলওয়ে স্টেশন
নেতাজি মেট্রো স্টেশন

নেতাজি মেট্রো স্টেশন হল কলকাতা মেট্রোর  দক্ষিণেশ্বর-কবি সুভাষ লাইন এর একটি স্টেশন। এটি দক্ষিণ কলকাতার কুঁদঘাট অঞ্চলের বাস স্টপের অপরদিকে অবস্থিত। স্টেশনটি স্বাধীনতা সংগ্রামী নেতাজি সুভাষচন্দ্র বসুর নামে নামাঙ্কিত।

পাদটীকা 

কলকাতা মেট্রোর স্টেশন
সুভাষচন্দ্র বসুর স্মারক
সুভাষচন্দ্র বসু
২০০৯-এ চালু রেলওয়ে স্টেশন
কলকাতার রেলওয়ে স্টেশন
মহানায়ক উত্তমকুমার মেট্রো স্টেশন

মহানায়ক উত্তমকুমার মেট্রো স্টেশন হল কলকাতা মেট্রোর একটি স্টেশন। স্টেশনটির আগেকার নাম টালিগঞ্জ মেট্রো স্টেশন। স্টেশনটি বাংলা চলচ্চিত্রের জনপ্রিয় অভিনেতা উত্তমকুমারের নামে নামাঙ্কিত। স্টেশনটি আগে কলকাতা মেট্রোর দক্ষিণ টার্মিনাল ছিল। এই স্টেশনের পাশে মেট্রোর একটি কারশেড আছে। স্টেশনের পশ্চিমে টালিগঞ্জ গল্‌ফ ক্লাব, পূর্বে রয়্যাল ক্যালকাটা গল্‌ফ ক্লাব এবং দক্ষিণে দেশপ্রাণ শাসমল রোড ও নেতাজি সুভাষচন্দ্র বসু রোডের সংযোগস্থলের কাছে অবস্থিত আইটিসি সংগীত রিসার্চ অ্যাকাডেমি।

পাদটীকা 

কলকাতা মেট্রোর স্টেশন
কলকাতার রেলওয়ে স্টেশন
১৯৮৪-এ চালু রেলওয়ে স্টেশন
রবীন্দ্র সরোবর মেট্রো স্টেশন

রবীন্দ্র সরোবর মেট্রো স্টেশন হল কলকাতা মেট্রোর একটি স্টেশন। স্টেশনটি শ্যামাপ্রাসাদ মুখোপাধ্যায় রোড ও চারুচন্দ্র অ্যাভিনিউ-এর সংযোগস্থলে টালিগঞ্জ রেল স্টেশনের পাশে অবস্থিত। স্টেশনটি দক্ষিণ কলকাতায় অবস্থিত জাতীয় হ্রদ রবীন্দ্র সরোবরের কাছে অবস্থিত।

আরও দেখুন 
 রবীন্দ্র সরোবর (কলকাতা)
 রবীন্দ্র সরোবর স্টেডিয়াম

পাদটীকা 

কলকাতা মেট্রোর স্টেশন
রবীন্দ্রনাথ ঠাকুরের নামাঙ্কিত স্মারক
১৯৮৬-এ চালু রেলওয়ে স্টেশন
কলকাতার রেলওয়ে স্টেশন
ডেভিড সিলভা

ডেভিড হোসুই হিমিনেজ সিলভা (, ; জন্ম ৮ জানুয়ারি ১৯৮৬) একজন স্পেনীয় ফুটবলার যিনি ম্যানচেস্টার সিটি এবং স্পেন জাতীয় দলের হয়ে খেলেন। সিলভা প্রধানত অ্যাটাকিং মিডফিল্ডার হিসেবে খেলে থাকেন, তবে তিনি কখনও কখনও উইঙ্গার বা সেকেন্ড স্ট্রাইকার হিসেবেও খেলেন।

২০ বছর বয়স থেকেই তিনি স্পেন জাতীয় দলের সদস্য। তিনি সেই দলের সদস্য ছিলেন যা টানা তিনটি আন্তর্জাতিক প্রতিযোগিতায় শিরোপা জিতে: উয়েফা ইউরো ২০০৮, ২০১০ ফিফা বিশ্বকাপ এবং উয়েফা ইউরো ২০১২।

সিলভা তার পেশাদার কর্মজীবনের ছয় বছরই কাটিয়েছেন ভালেনসিয়ায়। এই দলের হয়ে তিনি ১৫০টিরও বেশি খেলায় মাঠে নামেন এবং ২০০৮ সালে একটি কোপা দেল রে শিরোপা জিতেন। ২০১০ সালে তিনি প্রিমিয়ার লিগের ক্লাব ম্যানচেস্টার সিটিতে যোগ দেন। পাসিং দক্ষতা এবং বল দখলে রাখার ক্ষমতার কারণে তার সতীর্থরা তাকে “মার্লিন” (Merlin) নামে ডেকে থাকেন। সিটিতে যোগ দেওয়ার পর থেকে তিন মোসুমে ১০০টিরও বেশি খেলায় মাঠে নামেন সিলভা। দলের হয়ে তিনি ২০১১ সালে এফএ কাপ এবং ২০১১–১২ মৌসুমে প্রিমিয়ার লিগ শিরোপা জিতেন।

কর্মজীবনের পরিসংখ্যান

ক্লাব

আন্তর্জাতিক

অর্জন

ক্লাব

ভালেনসিয়া
কোপা দেল রে: ২০০৭–০৮

ম্যানচেস্টার সিটি
প্রিমিয়ার লিগ: ২০১১–১২, ২০১৩–১৪
এফএ কাপ: ২০১০–১১
ফুটবল লিগ কাপ: ২০১৩-১৪
এফএ কমিউনিটি শিল্ড: ২০১২

তথ্যসূত্র

বহিঃসংযোগ 

১৯৮৬-এ জন্ম
জীবিত ব্যক্তি
স্পেনীয় ফুটবলার
ফুটবল মধ্যমাঠের খেলোয়াড়
সেহুন্দা দিভিসিওনের খেলোয়াড়
লা লিগার খেলোয়াড়
সেহুন্দা দিভিসিওন বি-এর খেলোয়াড়
ভালেনসিয়া ফুটবল ক্লাবের খেলোয়াড়
সেলতা ভিগোর খেলোয়াড়
প্রিমিয়ার লিগের খেলোয়াড়
ম্যানচেস্টার সিটি ফুটবল ক্লাবের খেলোয়াড়
উয়েফা ইউরো ২০০৮ খেলোয়াড়
উয়েফা ইউরো ২০১২-এর খেলোয়াড়
২০০৯ ফিফা কনফেডারেশন্স কাপের খেলোয়াড়
২০১৩ ফিফা কনফেডারেশন্স কাপের খেলোয়াড়
২০১০ ফিফা বিশ্বকাপের খেলোয়াড়
উয়েফা ইউরোপীয় চ্যাম্পিয়নশিপ বিজয়ী খেলোয়াড়
ফিফা বিশ্বকাপ বিজয়ী খেলোয়াড়
২০১৮ ফিফা বিশ্বকাপের খেলোয়াড়
সোসিয়েদাদ দেপোর্তিভা এইবারের খেলোয়াড়
রিয়াল সোসিয়েদাদের ফুটবলার
ভালেনসিয়া ফুটবল ক্লাব মেস্তায়ার খেলোয়াড়
স্পেনের আন্তর্জাতিক যুব ফুটবলার
স্পেনের অনূর্ধ্ব-২১ আন্তর্জাতিক ফুটবলার
স্পেনের আন্তর্জাতিক ফুটবলার
২০১৪ ফিফা বিশ্বকাপের খেলোয়াড়
উয়েফা ইউরো ২০১৬-এর খেলোয়াড়
স্পেনীয় প্রবাসী ফুটবলার
ইংল্যান্ডে স্পেনীয় প্রবাসী ক্রীড়াবিদ
ইংল্যান্ডে প্রবাসী ফুটবলার
স্পেনীয় পুরুষ ফুটবলার
পুরুষ ফুটবল মধ্যমাঠের খেলোয়াড়